**Regulamentul de funcţionare a Consiliului Elevilor**

**Şcolii gimnaziale nr. 13 Timişoara**

**Scopul CONSILIULUI ELEVILOR şcolii noastre este:**

* formarea atitudinilor şi comportamentelor necesare la luarea deciziilor,
* implicarea activă în comunitate şi asumarea responsabilităţilor în contextul democraţiei participative,
* comunicarea eficientă şi relaţionarea pozitivă,
* înţelegerea interdependenţelor dintre abordarea locală şi globală în rezolvarea problemelor comunităţii,
* manifestarea spiritului de implicare, creativitate, flexibilitate şi respect reciproc,
* elaborarea de proiecte pentru obţinerea de finanţări de la primărie sau de la alte instituţii.

**Obiectivele generale ale CONSILIULUI ELEVILOR din scoala noastră :**

* Crearea unui mediu şcolar curat, primitor, care să le asigure elevilor securitate;
* Promovarea învăţării civismului, eficienţei politice şi a atitudinilor democratice;
* Promovarea încrederii între parteneri şi afirmarea valorilor personale;
* Elevii învaţă cum să ia decizii într-un mod corect şi responsabil, învaţă despre realităţile vieţii;
* Consiliul oferă experienţa personală a unui sistem democratic cu reprezentanţi aleşi;
* Consiliul încurajează cooperarea, utilizează energiile pozitive ale elevilor şi reduc indiferenţa, izolarea şi înstrăinarea acestora faţă de problemele şcolii;
* Consiliul poate constitui un punct de plecare pentru consensul personalului didactic şi al elevilor împotriva actelor antisociale care reduc calitatea vieţii comunităţii;
* Consiliul poate conduce la creşterea motivaţiei elevilor faţă de educaţie;
* Sporirea prestigiului Şcolii gimnaziale nr. 13 Timişoara prin acţiunile şi programele pe care membrii săi le vor desfăşura ;
* Educarea şi sprijinirea spiritului de comunicare la nivelul şcolii în relaţiile profesor-elev-părinte;
* Realizarea unei organizări administrative mai bune prin identificarea intereselor comune şi prin luarea unor decizii care să satisfacă nevoile comune ale elevilor, părinţilor cât şi cele ale profesorilor;
* Depistarea factorilor care generează situaţii conflictuale, negocierea şi medierea lor.

**Obiectivele specifice ale şcolii noastre:**

* Organizarea de dezbateri, consfătuiri, precum şi alte activităţi similare;
* Editarea, tipărirea şi difuzarea de materiale care au în centru activităţile şi interesele elevilor şcolii noastre;
* CE are ca scop principal îmbunătăţirea activităţii generale din şcoală;
* Creşterea responsabilităţii elevilor faţă de bunurile din şcoală;
* Îmbunătăţirea relaţiilor profesor elev;
* Sesizarea eventualelor disfuncţionalităţi din şcoală şi remedierea acestora;
* Acţiuni caritabile;
* Acţiuni de sprijinire a tinerilor performanţi;
* Activităţi de petrecere a timpului liber;
* Acţiuni de stimulare a potenţialului creativ al fiecărui elev;
* CE are rol consultativ pe lângă CA în problemele legate de procesul instructiv-educativ curricular şi rol de decizie în activităţile extracurriculare (fiecare activitate extracurriculară trebuie să fie coordonată de cel puţin un profesor);
* Activităţile iniţiate de CE nu trebuie să contravină regulamentului de ordine interioară, regulamentului şcolar şi legilor ţării;   
  Fiecare activitate sau proiect trebuie să fie coordonat de cel puţin un profesor din şcoală .
* Periodic va realiza topul elevilor, pe diferite criterii: situaţie şcolară, prezenţă, activităţi extraşcolare, concursuri / olimpiade, etc.

**Organizarea şi funcţionarea CE**

**Reprezentanţii claselor** promovează interesul clasei şi cel individual la nivelul Consiliului Elevilor.

**Un bun reprezentant** al unei clase ar trebui să demonstreze următoarele caracteristici:

* Entuziasm în muncă, vitalitate şi rezistenţă fizică;
* Dispoziţia de a accepta responsabilităţi;
* Abilitatea de a lucra cu oamenii;
* Capacitatea de a transforma un grup într-o echipă;
* Capacitatea de a motiva membrii echipei;
* Capacitatea de a organiza, decide şi stabili priorităţi;
* Personalitate creativă;
* Tenacitate în realizarea sarcinilor;
* Capacitatea de a inspira şi a convinge;
* Responsabilitate socială;

Biroul C.E. este fomat din:

* Preşedinte;
* Vicepreşedinte;
* Secretar;
* Se pot stabili responsabilităţi temporare pentru diferite activităţi sau proiecte iniţiate de CE;

Structura de conducere a CE se validează de Consiliul de administraţie;  
Întrunirile sunt lunare şi sunt aduse la cunoştinţa CA.

* Consiliul elevilor îşi desfăşoară activitatea pe baza unui plan semestrial propus de birou şi aprobat de C.E. şi a unui grafic de întruniri (problematica şi data). Aceste documente vor fi transmise în copie Consiliului de Administraţie al şcolii.
* La întrunirile Consiliului şi biroului se întocmesc procese verbale.

Presedinte al Consiliului Elevilor, Andreea Oprisescu

Vicepresedinte al Consiliului Elevilor, Francesca Drăgut

Responsabil al Consiliului Elevilor, prof. Nica Daniela.